Degaset eo bet gant an emglevioù kamm sinet da heul ar Brezel-Bed kentañ ha gant ar choant ledanaat ha bezañ mistri war o dachennoù-levezon a oa gant broadoù  nesañ an Ahel (Alamagn an Nazied, Italia ar Faskourien hag Impalaerezh Japan). Kroget eo dan 3 a viz Gwengolo 1939 diwar brezeloù lechel kent : brezel Spagn adalek an 18 a viz Gouere 1936, ar brezel etre Japan ha Sina dar 7 a viz Gouere 1937 hag achubadeg Polonia gant Alamagn (adalek ar 1añ a viz Gwengolo 1939). En un doare ofisiel e krog gant ar brezel ar Frañs hag ar Rouantelezh-Unanet dan 3 a viz Gwengolo 1939, an URSS e miz Even 1941 abalamour dan achubadeg alaman hag ar Stadoù Unanet dar 7 a viz Kerzu 1941. Lod vrasañ broioù ar Bed a zo bet tapet doare pe zoare er brezel-se hag emgannoù a zo bet war bep kevandir.